Exclusive Elegance - White Cincinnati florist - flowers Cincinnati, OH, 45202 | Kroger
Toll Free: 800-900-6575 Exclusive Elegance - White Verbasing oor Matfield se U-draai | Netwerk24
Deur Christo Buchner 11 Desember 2018 15:54
Pote Human, nuwe afrigter van die Bulle se Superrugby-span.Foto: Deaan Vivier
Victor Matfield was in 2017 kortstondig as hulpafrigter van die Leeus se Curriebeker-span betrokke.Foto: Gallo Images
Hy kan dit nie kleinkry dat Victor Matfield deur die hele proses is as kandidaat om die Bulle se Superrugby-afrigter te word en dan op die laaste oomblik kleinkoppie getrek het nie, sê Willem Strauss, president van die Blou Bulle.
“Dalk het hy maar tot die besef gekom dit is ’n té hoërisikowerk,” het Strauss Dinsdag gesê toe Pote Human aangewys is as die Bulle se nuwe Super-afrigter.
“Dit was uiteindelik sy se persoonlike besluit en ons sal dit respekteer.
“Dit was uiteindelik sy (Matfield) se persoonlike besluit en ons sal dit respekteer,” sê Strauss.
Matfield was die gunsteling om as die Bulle se nuwe afrigter aangewys te word, maar hy het op nommer 99 koue voete gekry en na wat berig is, het hy familie-redes en sy verpligtinge as SuperSport-ontleder en kommentator voorgehou hoekom hy nie die pos aanvaar het nie.
Daar is wel ook gerugte dat hy nie gelukkig was met sekere prestasieklousules in sy kontrak nie en dat dít ’n rol gespeel het in sy besluit.
Matfield is in 2017 aangewys as die Leeus se lynstaan-afrigter in die Curriebeker-reeks, maar dit was ook ’n kortstondige verhouding met die span aan die anderkant van die Jukskeirivier.
Daar was verskeie oefeninge en selfs wedstryde waar hy nie teenwoordig was nie. Sy betrokkenheid by wildveilings is as die rede vir sy afwesigheid aangevoer.
Hoewel Matfield as een van die beste slotte in sy speeljare in wêreldrugby ’n veel hoër en groter profiel as Human het, het laasgenoemde sy skoolgeld as afrigter betaal en sal sy toewyding aan die Bulle bo verdenking wees.
Ons is baie tevrede met ons uiteindelike aanstelling en sal hom al die samewerking en hulp gee om suksesvol in sy pos te kan wees.
“Ons is baie tevrede met ons uiteindelike aanstelling en sal hom al die samewerking en hulp gee om suksesvol in sy pos te kan wees. Daar is geen twyfel dat daar baie risiko verbonde is aan die pos as afrigter nie, en dit kan mense wel afskrik,” sê Strauss.
Die ander onsuksesvolle kandidaat op die kortlys was Deon Davids, die afrigter van die Southern Kings.
Meer oor: Pote Human | Victor Matfield | Pretoria | Afrigter | Aanstelling | Rugby | Bulle | Kandidaat